Հուլիսի 24-ին պրակտիկայի ուսանողները հյուրընկալվեցին Elite Plaza բիզնես կենտրոնում, որը Հայաստանում միակ Ա դասի բիզնես կենտրոնն է: Կենտրոնի գործադիր տնօրեն Տիգրան Քոչարյանը խոսեց իր գործելաոճի, աշխատակիցների ընտրության և գործերի ճիշտ վարման մասին: Նա նաև մասնակիցներին ներկայացրեց իր մոտեցումները էթիկայի և կոմպետենտության վերաբերյալ: Պարոն Քոչարյանը պատմեց նաև կենտրոնի սպասարկման լայն հնարավորությունների մասին և տեխնիկական գերհագեցվածության մասին: Վերջինս նաև շրջայց կազմակերպեց և ներկայացրեց կենտրոնում տարբեր տեսակի բիզնես հանդիպումներ, սեմինարներ և այլ միջոցառումներ կազմակերպելու, ինչպես նաև բարձրակարգ գրասենյակներ վարձակալելու հնարավորությունների մասին: Մասնակիցներից մեկին առաջարկվեց մասնակցել կենտրոնի թափուր աշխատատեղերից մեկի համար կազմակերպվող հարցազրույցին: Վերջում մասնակիցները կենտրոնի վերջին՝ 18-րդ հարկից, վայելեցին Երևանի ամբողջ տեսարանը: